
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 121
                                                              din 29 iunie 2015
                                    privind modificarea Regulamentului de organizare şi desfăşurare a 
                                                          Festivalului Sighişoara Medievală 2015

Consiliul Local al Municipiului Sighişoara, întrunit în şedinţă extraordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14747/III/25.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 107/16.06.2015 privind  organizarea  Festivalului Sighişoara Medievală 2015, prin care s-a aprobat şi Regulamentul de organizare şi desfăşurare a Festivalului Sighişoara Medievală 2015, anexa nr. 2 la această hotărâre;

Având în vedere adresa Asociaţiei Culturale „Teatrul Scena” Tg.Mureş, înregistrată la Municipiul Sighişoara cu nr. 14701/24.06.2015, cu referire la modificarea Regulamentului de organizare şi desfăşurare a Festivalului Sighişoara Medievală 2015, respectiv a punctului nr. 2.1 alineatul 1 şi a punctului  nr. 2.2 din acest regulament, cu privire la taxele/tarifele de participare la festival;

Având în vedere că, parte din activităţile pentru pregătirea şi desfăşurarea festivalului, cu precădere în relaţia cu partipanţii la festival, trebuie desfăşurate prin utilizarea Centrului Naţional de Informare Turistică;

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de  binefacere sau de utilitate publică ori serviciilor publice;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Văzând Raportul de specialitate nr. 14746/III/25.06.2015 al Serviciului Relaţii Publice, prin care se propune modificarea Regulamentului de organizare şi desfăşurare a Festivalului Sighişoara Medievală 2015, precum şi aprobarea utilizării Centrului Naţional de Informare Turistică al Municipiului Sighişoara pentru activităţile de pregătire şi desfăşurare a Festivalului Sighişoara Medievală 2015, cu precădere în relaţia cu partipanţii la festival, îndeplinindu-se prevederile legale în acest sens;

În temeiul prevederilor art. 36 (2) lit. „c” şi „d”, (6) lit. „a” pct. 4 şi 19, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,




              H O T Ă R Ă Ş T E:

Art. 1. Se aprobă modificarea punctului nr. 2.1 alineatul 1 din Regulamentul de organizare şi desfăşurare a Festivalului Sighişoara Medievală 2015, aprobat prin Hotărârea Consiliului Local Sighişoara nr. 107/16.06.2015, care va avea următorul cuprins:
“Municipiul Sighişoara va elibera autorizaţii de funcţionare pentru perioada Festivalului Sighişoara  Medievală  2015, exclusiv comercianţilor care au încheiate contracte de participare la festival, în conformitate cu prezentul regulament;”.
Art. 2. Se aprobă modificarea punctului nr. 2.2 din Regulamentul de organizare şi desfăşurare a Festivalului Sighişoara Medievală 2015, aprobat prin Hotărârea Consiliului Local Sighişoara nr. 107/16.06.2015, care va avea următorul cuprins:
“ 2.2 Tarife pentru participare la festival 

Pentru participarea la festival participanţii vor achita un tarif în funcţie de domeniul de activitate şi locaţie, conform anexei la regulament.

Pentru artiştii plastici sighişoreni, pentru elevii şi studenţii la şcoli/universităţi de arte (cu carnetul/legitimaţia vizate la zi), precum şi pentru alte categorii de comercianţi sau invitaţi, organizatorul va putea acorda reduceri sau scutiri de la plata tarifelor de participare.”
Art. 3. Se aprobă utilizarea Centrului Naţional de Informare Turistică al Municipiului Sighişoara pentru activităţile de pregătire şi desfăşurare a Festivalului Sighişoara Medievală 2015, cu precădere în relaţia cu partipanţii la festival.
Art. 4. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Serviciul Relaţii Publice, Direcţia Economică, Serviciul Investiţii - Urmărire Contracte, Monitorizare Servicii de Utilităţi Publice, Serviciul Public Poliţia Locală, Biroul Logistic şi Aprovizionare Tehnico-Materială, Compartimentul Protecţie Civilă, P.S.I., Direcţia Administrarea Patrimoniului, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Asociaţia Culturală „Teatrul Scena” Tg. Mureş.
Art. 5. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Dan Constantin Enescu 
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Direcţia Economică;

  1 ex. Serviciul Investiţii - Urmărire Contracte, Monitorizare Servicii de Utilităţi Publice;

  1 ex. Serviciul Public Poliţia Locală;

  1 ex. Biroul Logistic şi Aprovizionare Tehnico-Materială;

  1 ex. Compartimentul Protecţie Civilă, P.S.I.;

  1 ex. Direcţia Administrarea Patrimoniului;

  1 ex. Biroul Achiziţii, Accesare Fonduri Europene şi Managementul Proiectelor;

  1 ex. Compartimentul Juridic;

  1 ex. Asociaţia Culturală „Teatrul Scena” Tg. Mureş.
16 ex. 

A.B.
